ml ml ml en ml ml en ml en ml en ml en ml ml en ml ml ml ml ml ml ml ml ml ml ml ml ml ml ml ml ml en en en en en ml ml en en en en en ml ml fr fr ml ml ml ml ml ml ml ml en en en en en ml ml fr fr ml en en en en en ml ml ml ml ml en en en en en ml ml ml ml en en en en ml ml ml ml en en en en en en en en en ml ml ml ml ml en en ml fr en ml da cs en cs en cs da en cs da ml en
എന്റെ ജീവിതത്തിലെ ചില സംഭവങ്ങള്‍ ആണ് ഞാന്‍ ഇവിടെ കഥകള്‍ ആക്കുവാന്‍ ശ്രമിക്കുന്നത്... സാഹിത്യം എന്റെ കഥകളില്‍ തീരെ കാണുവാന്‍ സാധ്യതയില്ല.. എന്നിരുന്നാല്‍ കൂടി എന്റെ തനതായ ഭാഷയില്‍ ഓരോ സംഭവ കഥകളും വായനക്കാരന് ഒരു അനുഭവം ആക്കുവാന്‍ ഞാന്‍ ശ്രമിക്കുന്നുണ്ട് .. ഇതിലെ ചെറു കഥകളെ പറ്റിയുള്ള നിങ്ങളുടെ വിലയേറിയ അഭിപ്രായങ്ങളും ഉപദേശങ്ങളും അറിയിക്കും എന്ന പ്രതീക്ഷയോടെ നോബിന്‍..,..
ലുധിയാന ബൈപാസിലെക്കുള്ള റോഡ്‌ ലൂടെ ഒരു ബാഗ് ഉം തൂക്കി സ്പീഡ് ല്‍ നടന്നു കൊണ്ട് ഞാന്‍ തിരിഞ്ഞു നോക്കി.. ഇല്ല.. അയ്യാള്‍ പോയിട്ടില്ല.. പുറകില്‍ തന്നെ ഉണ്ട്.. ഡല്‍ഹിയിലെ കാശ്മീരി ഗെയിറ്റ് മുതല്‍ ആരോ ശ്രദ്ധിക്കുന്നതായി എനിക്ക് തോന്നിയിരുന്നു.. ഇപ്പോള്‍ അയ്യാള്‍ പിന്തുടരുന്നതായി ഉറപ്പായിരിക്കുന്നു..
പഞ്ചാബില്‍ തനിച്ചു പോകാന്‍ തീരുമാനിച്ചപ്പോള്‍ തന്നെ വീട്ടുകാര്‍ പറഞ്ഞു പേടിപ്പിച്ചതാണ്.. "സൂക്ഷിക്കണം.. ആപത്തില്‍ ഒന്നും പോയി ചാടരുത്" എന്ന്.. അല്ല അവരെ പറഞ്ഞിട്ടും കാര്യമല്ല.. എനിക്ക് ഹിന്ദി അറിയില്ല എന്ന് എന്നെക്കാള്‍ നന്നായിട്ട് അവര്‍ക്ക് അറിയാം.. അഞ്ചാം ക്ലാസ്സ്‌ മുതല്‍ ഹിന്ദി പഠിക്കുന്നതാണെങ്കിലും SSLC പരീക്ഷക്ക്‌ മാത്രമാണ് പത്തില്‍ കൂടുതല്‍ മാര്‍ക്ക് വാങ്ങുന്നത്.. അല്ല.. എന്നെ പറഞ്ഞിട്ടും കാര്യമില്ല.. ഹിന്ദി പഠിപ്പിക്കാന്‍ വന്ന ഷീല ടീച്ചര്‍ നെ എല്ലാവരും വിളിക്കുന്നത്‌ പോലെ "ഉണ്ട ഷീല ടീച്ചര്‍" എന്ന് ടീച്ചര്‍ നെ കേള്‍പ്പിച്ചു ഞാന്‍ അഭി സംബോധന ചെയ്തത് കൊണ്ട് ക്ലാസ് ല്‍ നിന്നും പുറത്തായത് മുതല്‍ പലപ്പോഴും പഠിക്കാത്തത്തിനും ഞാന്‍ ക്ലാസ് ല്‍ പുറത്തായിരുന്നു.. പത്താം ക്ലാസ് ല്‍ പത്തു മാര്‍ക്കില്‍ കൂടുതല്‍ വാങ്ങിയതിനും കാരണം ഉണ്ട്.. പത്തിലെ മോഡല്‍ പരീക്ഷാ സമയത്ത് ഷീല ടീച്ചര്‍ എന്നെ സ്റ്റാഫ്‌ റൂം ലേക്ക് വിളിപ്പിച്ചു.. എന്നിട്ട് പറഞ്ഞു.. " നോബിനെ.. നിനക്ക് ഹിന്ദിക്ക് മാത്രം മാര്‍ക്ക് കുറവാണല്ലോ.. എന്ത് പറ്റി..? ഇങ്ങനെ പോയാല്‍ നീ SSLC ജയിക്കില്ല.." ഞാന്‍ തല കുനിച്ചു നിന്നു.. പക്ഷേ ടീച്ചര്‍ ന്‍റെ അടുത്ത വാക്കുകള്‍ എന്നെ ഞെട്ടിച്ചു.. " നീ നന്നായി പഠിക്കാന്‍ കഴിവുള്ള കുട്ടി ആണല്ലോ പിന്നെന്തു പറ്റി..?" ഞാന്‍ ഞെട്ടി തല ഉയര്‍ത്തി.. തിരിഞ്ഞു നോക്കി.. എന്‍റെ പുറകില്‍ ആരും ഇല്ല.. എന്നോട് തന്നെ ആണ് ടീച്ചര്‍ പറഞ്ഞത്.. ഞാന്‍ ആവേശത്തില്‍ ധ്രിതംഗ പുളകിതനായി.. ഈ ഒരു ആവേശത്തില്‍ ആണ് എനിക്ക് പത്തില്‍ കൂടുതല്‍ മാര്‍ക്ക് കിട്ടുന്നതും ജയിക്കുന്നതും.. പക്ഷേ ഇവിടെ എത്തിയതില്‍ പിന്നെ എനിക്ക് ഹിന്ദി വായിച്ചിട്ടും മനസ്സിലാകുന്നില്ല.. എന്നാലും എന്‍റെ ഷീല ടീച്ചറേ.. ഈ ഉത്തേജന വാക്കുകള്‍ കുറച്ചൂടെ നേരത്തെ പറഞ്ഞിരുന്നെങ്കില്‍ ഞാന്‍ ഹിന്ദി മര്യാദക്ക് വായിക്കാനെങ്കിലും പഠിച്ചേനെ..
അഞ്ചു മിനിറ്റ് ആയി നടക്കാന്‍ തുടങ്ങിയിട്ട്.. ഒരിക്കല്‍ കൂടി ഞാന്‍ തിരിഞ്ഞു നോക്കി.. അയ്യാള്‍ പുറകില്‍ തന്നെ ഉണ്ട്.. ഇരുണ്ട നിറം.. ഒത്ത വണ്ണം.. ഒരു ചെറു കുറ്റി താടി.. ലേശം ചെമ്പിച്ച മുടി.. ഇതെല്ലാം ആയിരുന്നു അയ്യാളുടെ രൂപം.. ഒറ്റ നോട്ടത്തില്‍ ആരിലും ഭയം ജനിപ്പിക്കുന്ന ഒരാള്‍.. എങ്ങനെ രക്ഷപ്പെടും..? എന്‍റെ കയ്യില്‍ വില പിടിച്ചതൊന്നും ഇല്ല എന്ന് അയ്യാളോട് പറഞ്ഞാലോ..? പക്ഷേ ഏതു ഭാഷയില്‍ പറയും..?
പഞ്ചാബി ഹൌസ് സിനിമയില്‍ ഹരിശ്രീ അശോഘന്‍ "ഘാന കഴുകാന്‍" പറയുന്ന സീന്‍ ല്‍ നിന്നും ആവേശം ഉള്‍ക്കൊണ്ടാണ് ഞാന്‍ നോര്‍ത്ത് ഇന്ത്യയിലേക്ക്‌ ഇറങ്ങി പുറപ്പെട്ടത്‌.. വേറൊന്നും അറിഞ്ഞില്ലേലും "ഘാന" എന്ന് പറഞ്ഞാല്‍ ഭക്ഷണം കിട്ടും എന്ന ഒറ്റ അറിവിന്റെയും കൂട്ടത്തില്‍ കുറച്ചു ഇംഗ്ലീഷ് ന്‍റെയും ബലത്തിലാണ് എന്‍റെ വരവ്.. പക്ഷേ ഇവിടെ വന്നിറങ്ങിയപ്പോള്‍ ആണ് പണി പാളി എന്നെനിക്ക് മനസ്സിലായത്‌.. ലുധിയാനയില്‍ ഉള്ളവര്‍ക്ക് ആര്‍ക്കും തന്നെ ഇംഗ്ലീഷ് അറിയില്ല.. ഞാന്‍ പറഞ്ഞിട്ട് അവര്‍ക്ക് ഒന്നും മനസ്സിലാകുന്നില്ല.. അല്ല അവരെ പറഞ്ഞിട്ടും കാര്യമില്ല.. നാട്ടില്‍ വെച്ചും ഞാന്‍ ഇംഗ്ലീഷ് പറഞ്ഞാല്‍ ആര്‍ക്കും മനസ്സിലാകാറില്ല.. ഇങ്ങനെ ഒക്കെ ഉള്ള ഞാന്‍ ഇവിടെ ഒരു അപകടത്തില്‍ പെടാന്‍ പോകുന്നു എന്ന തിരിച്ചറിവ് എന്‍റെ നടത്തത്തിന്റെ വേഗത കൂട്ടിച്ചു..
ഇനി അയ്യാള്‍ ശെരിക്കും പിന്തുടരുകയാണോ..? അതോഎനിക്ക് തോന്നുന്നതാണോ..? ഒന്ന് പരീക്ഷിച്ചു കളയാന്‍ ഞാന്‍ തീരുമാനിച്ചു.. പൊടുന്നനെ മെയിന്‍ റോഡ്‌ ല്‍ നിന്നും വലതു വശത്തുള്ള ഒരു ഇടവഴിയിലേക്ക് ഞാന്‍ തിരിഞ്ഞു കയറി.. അയ്യാള്‍ നേരേ പോവുകയാണേല്‍ പിന്നെ പേടിക്കെണ്ടാതില്ലാല്ലോ.. പക്ഷേ ഇത്തവണ ഞാന്‍ ശെരിക്കും ഞെട്ടി.. ഞാന്‍ കയറിയ ഇടവഴിയിലേക്ക് അയ്യാളും കയറി.. ഞാന്‍ പിന്നെയും ഞെട്ടി.. കാരണം എനിക്ക് അഭിമുഖമായി ഏകദേശം ഇയ്യാളുടെ തന്നെ മുഖച്ഛായ ഉള്ള ഒരാള്‍ എന്നെ തന്നെ നോക്കി നടന്നു വരുന്നു.. പണി പാളി.. ഇവര്‍ ഒരു കൊള്ള സംഘത്തിലെ ആളുകള്‍ ആണ്.. മെയിന്‍ റോഡ്‌ ല്‍ തന്നെ ആയിരുന്നെങ്കില്‍ ഓടി എങ്കിലും രക്ഷപ്പെടാമായിരുന്നു.. ഇതിപ്പോള്‍ ഇടവഴിക്ക് ഇരുവശവും ഇടവിടാതെ വീടുകളും മുന്‍പിലും പുറകിലും ഓരോ നരാധമന്മാരും.. ഞാന്‍ കുടുങ്ങി എന്നുറപ്പിച്ചു..
എറണാകുളം സെന്റ്‌ തെരേസാസ് ന് മുന്‍പിലെ കാഴ്ച്ചകളെ വെല്ലുന്ന സുന്തരമായ കാഴ്ച്ചകള്‍ ആണ് ലുധിയാനയിലെ ISBT ബസ്‌ സ്റ്റാന്റ് ല്‍ ഉള്ളത്.. അതും വേണ്ടാന്നു വെച്ച് നല്ല റെസ്റൊരെന്റ്റ് ഉം തപ്പി പോകാന്‍ തീരുമാനിച്ച സമയത്തെ പഴിച്ചു കൊണ്ട് ഞാന്‍ നടത്തത്തിന്റെ വേഗത കുറച്ചു.. അവര്‍ക്ക് പിടി കൊടുക്കാന്‍ തന്നെ തീരുമാനിച്ചു..
ഭാഗ്യമെന്നു പറയട്ടെ.. എനിക്ക് അഭിമുഖമായി വന്ന ആള്‍ സൂക്ഷിച്ച് നോക്കി കൊണ്ട് തന്നെ എന്നെ കടന്നു പോയി.. പിറകെ വരുന്ന ആള്‍ ഇപ്പഴും തൊട്ടു പിറകെ തന്നെ ഉണ്ട്.. പെട്ടന്ന് എനിക്ക് ഒരു ഐഡിയ തോന്നി.. അയ്യാള്‍ പോവുകയാണെങ്കില്‍ പോകട്ടെ എന്ന് കരുതി അടുത്ത് കണ്ട തലയില്‍ കുടുമയോക്കെ ഉള്ള ഒരു സിക്ക് കാരന്‍റെ ബുക്ക്‌ സ്റ്റാള്‍ ല്‍ കയറി അറിയാവുന്ന ഹിന്ദിയില്‍ ഞാന്‍ പറഞ്ഞു..
"ഇന്ത്യന്‍ എക്സ്പ്രസ്സ്‌ ന്യൂസ്‌ പേപ്പര്‍ ഉണ്ടോ ഹേ..?"
അയ്യാള്‍ എനിക്ക് പേപ്പര്‍ എടുത്തു തന്നു.. അപ്പൊ എന്‍റെ ഹിന്ദി ആളുകള്‍ക്ക് മനസ്സിലാകുന്നുണ്ട്.. ഇങ്ങനെ ചിന്തിച്ചു നില്‍ക്കലും പുറകില്‍ നിന്നും എന്നെ പിന്തുടര്‍ന്ന ആള്‍ എന്നെ തോണ്ടലും ഒരുമിച്ചായിരുന്നു.. ഉള്ളില്‍ നിന്നും ഒരു ആന്തലോടെ ഞാന്‍ തിരിഞ്ഞു നോക്കി.. പക്ഷേ അയ്യാളുടെ അടുത്ത വാക്കുകള്‍ കേട്ടപ്പോള്‍ ഞാന്‍ ഒരു ദീര്‍ഘ നിശ്വാസം വിട്ടു.. അയ്യാളുടെ ചോദ്യം ഇതായിരുന്നു..
ഞാന്‍ ഒന്ന് ഇളിഭ്യമായി ചിരിച്ചു.. അയ്യാള്‍ തുടര്‍ന്നു..
എന്‍റെ പേര് ബൈജു.. ഡല്‍ഹിയില്‍ വെച്ചേ എനിക്ക് സംശയം തോന്നിയിരുന്നു.. അതൊന്നു ഉറപ്പിച്ചിട്ടു ചോദിക്കാംഎന്നു കരുതി.. പത്രം ഓര്‍ഡര്‍ ചെയ്യുന്നത് കണ്ടപ്പോള്‍ ഞാന്‍ ഉറപ്പിച്ചു.. എനിക്കു ഹിന്ദി വലിയ പിടുത്തമില്ല.. മലയാളി ആണെന്ന് ഉറപ്പു വരുത്തി ചേട്ടന്‍റെ സഹായം തേടാനാണ് ഞാന്‍ ഇത്രയും നേരം പിറകെ വന്നത്.. നമ്മള്‍ തുല്ല്യ ദുഖിതര്‍ ആണെന്ന് ഇപ്പളാണ് മനസ്സിലായത്‌.." എന്നും പറഞ്ഞ് അവന്‍ ഒരു ചിരിയും ചിരിച്ചു..
എനിക്കാ ചിരി അങ്ങ് ഇഷ്ടപ്പെട്ടില്ല.. എന്നെ കളിയാക്കിയതാണോ എന്നൊരു സംശയം..
അപ്പോള്‍ ഞങ്ങളെ രണ്ടാളെയും ഞെട്ടിച്ചു കൊണ്ട് ആ "സിക്ക്" കാരന്‍ ആയ കടക്കാരന്‍ ഞങ്ങളോടായി ചോദിച്ചു..
ആശ്ചര്യത്തോടെ ഞങ്ങള്‍ അയ്യാളെ നോക്കി..
"ഞാനും മലയാളി ആണ്" അയ്യാള്‍ അയ്യാളുടെ കഥ പറഞ്ഞു.. പതിനാറു വയസ്സില്‍ പഞ്ചാബില്‍ എത്തിയതാണത്രേ അയ്യാള്‍.. ജീവിക്കാനായി കെട്ടിയതാണ്‌ ഈ പഞ്ചാബിയുടെ വേഷം.. പാലക്കാട് കാരന്‍ വേലായുധന്‍..
വെറുതെ അല്ല അയ്യാള്‍ക്ക് എന്‍റെ മഹത്വമായ ഹിന്ദി മനസ്സിലായത്‌..
എന്തായാലും അയ്യാള്‍ ഞങ്ങള്‍ക്ക് നല്ല ഒരു രെസ്ടുരന്റ്റ് ഉം കാണിച്ചു തന്നു.. കൂടാതെ അയ്യാള്‍ പറഞ്ഞ വാക്കുകള്‍ കേട്ടപ്പോള്‍ ഞാന്‍ വീണ്ടും ഇളിഭ്യനായി.. ഇവിടെ ഈ എഴുതി വെച്ചിരിക്കുന്നതോന്നും ഹിന്ദി അല്ല.. ഹിന്ദി പോലെ തോന്നിപ്പിക്കുന്ന പഞ്ചാബി ആണ്.. അതാണ്‌ എനിക്ക് വായിക്കാന്‍ കിട്ടാതിരുന്നത്..
എന്നാലും എന്‍റെ ഷീല ടീച്ചറേ.. ഹിന്ദി പഠിപ്പിച്ചപ്പോള്‍ അത് എവിടെ ഉപയോഗിക്കണം എന്നും കൂടെ ഒന്ന് പഠിപ്പിച്ചു കൂടാര്‍ന്നോ..?
അല്ല.. ടീച്ചര്‍ നെ പറഞ്ഞിട്ടും കാര്യമില്ല.. മുകളില്‍ 'വര' ഉള്ള ഭാഷ എല്ലാം ഹിന്ദി ആണെന്ന് എന്നെ പോലുള്ളവര്‍ ചിന്തിക്കും എന്ന് ടീച്ചറും കരുതിക്കാണില്ല..
എന്തായാലും മലയാളി ആയതു കൊണ്ട് ഭാഷ അറിയില്ലെലും പോയ കാര്യം എല്ലാം ഭംഗി ആയി നിര്‍വഹിച്ചു ഞാന്‍ ഡല്‍ഹിയില്‍ തിരിച്ചെത്തി..
Posted by Nobin Abraham at Sunday, October 13, 2013
6 comments: Links to this post
Email ThisBlogThis!Share to TwitterShare to FacebookShare to Pinterest
Saturday, 14 September 2013
അനിയനോട് ഞാന്‍ പറഞ്ഞതാ എന്റെ ബൈക്ക് എടുത്തോണ്ട് പോകല്ലേ, പോകല്ലേ ന്നു.. അവന്‍ കേട്ടില്ല.. എടുത്തോണ്ട് പോയി പെട്രോള്‍ തീരാരാക്കി കൊണ്ട് വെച്ചു.. ഞാന്‍ കലത്തു ഓഫീസ് ല്‍ പോകുന്ന വഴിക്ക് വിജനമായ ഒരു സ്ഥലം എത്തിയപ്പോ ഇന്ധനം തീരുകയും ചെയ്തു.. ഇന്ന് ഞങ്ങടെ ഇവിടെ ഒരു തീയറ്റര്‍ ഉത്ഘാടനം ഉള്ളത് കൊണ്ട് ലോക്കല്‍ ചാനല്‍ ലൊക്കെ വരുമ്പോ എല്ലാവരും ശ്രെദ്ധിക്കാന്‍ വേണ്ടി ഞാനാണേല്‍ ഒരു ചുവന്ന ടീ ഷര്‍ട്ട് ഒക്കെ ഇട്ടാണ് യാത്ര.. പണി കിട്ടിയെന്നു മനസ്സിലായ ഉടനെ ഒരു കൂട്ടുകാരനെ വിളിച്ചു പെട്രോള്‍ കൊണ്ട് വരാന്‍ പറഞ്ഞ് അവനേം കാത്തു റോഡ്‌ സൈഡില്‍ നില്‍പ്പായി.. കഷ്ടകാലം എന്ന് പറയട്ടെ ഇടിവെട്ടെറ്റവനെ പാമ്പ് കടിച്ചത് പോലെ മഴയും വന്നു.. ചുറ്റുവട്ടത്തു മഴ കൊള്ളാതെ കയറി നില്‍ക്കാന്‍ ഒരു കള്ളുഷാപ്പ് മാത്രം ഉണ്ട്.. ഒത്തിരി വണ്ടികള്‍ പോകുന്ന സ്ഥലമാണ്.. കാലത്ത് തന്നെ കള്ളുഷാപ്പില്‍ കയറുന്നത് ആരെങ്കിലും കണ്ടാല്‍ മോശമല്ലേ.. ഞാന്‍ മഴ കൊള്ളാന്‍ തന്നെ തീരുമാനിച്ചു.. കുറച്ചു നനഞ്ഞിട്ടും മഴ മാറുന്നില്ല.. ഷാപ്പില്‍ കയറുകയല്ലാതെ രക്ഷ ഇല്ലെന്നായി.. ഞാന്‍ രണ്ടും കല്‍പ്പിച്ചു ഷാപ്പില്‍ കയറി.. അങ്ങനെ കയറി നില്‍ക്കുമ്പോള്‍ റോഡ്‌ ല്‍ കൂടെ പരിചയം ഉള്ള ഒരാള്‍ പോയി.. ഞാന്‍ എപ്പഴത്തെയും പോലെ ചിരിച്ച് കൈ ഉയര്‍ത്തി കാണിച്ചു.. ഒന്നുടെ ആലോചിച്ചപ്പോള്‍ ആണ് ആളെ മനസ്സിലായത്‌,.. എനിക്ക് വന്നിരിക്കണ കല്യാണാലോചനയിലെ പെണ്ണിന്റെ അപ്പനായിരുന്നു അത്.. എന്തായാലും ഇന്ന് കാര്യങ്ങള്‍ക്കൊക്കെ ഒരു തീരമാനം ആകും എന്നെനിക് മനസ്സിലായി.. അപ്പോഴേക്കും കൂട്ടുകാരന്‍ പെട്രോളും ആയി എത്തി.. അവനാണേല്‍ ഒരു ബ്രാണ്ടി കുപ്പിലാണ് പെട്രോള്‍ കൊണ്ട് വന്നത്.. പൊതുവേ മദ്യത്തിന്റെ ബ്രാന്‍ഡ്‌ കള്‍ ഒന്നും പിടിയില്ലാത്ത ഞാന്‍ അതിന്റെ പേര് വായിക്കാന്‍ ശ്രമിക്കുമ്പോള്‍ എന്റെ ഒരു അകന്ന ബന്ധു അത് വഴി വന്നു.. ബ്രാണ്ടി കുപ്പി ലെ പെട്രോള്‍ കണ്ടപ്പോ അയ്യാള്‍ തെറ്റിദ്ധരിചില്ലെങ്കിലെ അത്ഭുതമോള്ളൂ.. "ഓണമാണെന്ന് കരുതി കാലത്തെ തന്നെ തുടങ്ങിയോടാ" എന്നും ചോദിച്ചു പുള്ളി ഒരു പോക്ക്.. ആ കാര്യത്തിനും ഒരു തീരുമാനം ആയി.. ഇനി ആ പുള്ളീടെ വീടിന്റെ വഴിക്കും പോകണ്ടാ.. ഇന്ന് ആരെയാണോ കണി കണ്ടത്..
Posted by Nobin Abraham at Saturday, September 14, 2013
No comments: Links to this post
Email ThisBlogThis!Share to TwitterShare to FacebookShare to Pinterest
Tuesday, 27 August 2013
ബ്രോ എന്ന പദത്തിനു എന്തര്‍ത്ഥം..?
'ബ്രോ' എന്ന പദത്തിന് എന്തര്‍ത്ഥം..?
ഞാനും വിഷ്ണു സി പി യും രാജ് കിരണും ഒരു ബസ്‌ യാത്രയില്‍ ആണ്.. തൃശൂര്‍ എത്തുമ്പോ അഭി ചവാസും ഞങ്ങടെ കൂടെ കൂടി.. (അഭി എന്നുള്ള പേര് ഒന്ന് ന്യൂ ജെനരേഷന്‍ ആകാന്‍ വേണ്ടി ആണ് അവന്‍ പേരിന്റെ കൂടെ ചവാസ് എന്ന പേരും കൂടി ചേര്‍ത്തത്.. ഇത് ഒരു പരസ്യമായ രഹസ്യം ആണ്..  ) നേരത്തെ പരിചയം ഉണ്ടെങ്കിലും കൂട്ടത്തില്‍ ആദ്യമായി നേരിട്ട് കാണുകയാണ് ചവയും രാജ് ഉം.. കണ്ടപാടെ ചവ സ്ഥിരം സ്റ്റൈല്‍ ല്‍ രാജ് 'ബ്രോ' എന്ന് വിളിച്ച് രാജ് നെ ഒരു കെട്ടിപ്പിടുത്തവും യോ യോ പറച്ചിലും.. നാട്ടിന്‍ പുറത്തുകാരെ മാത്രം കണ്ടു പരിചയമുള്ള രാജ് 'ബ്രോ' ക്ക് 'ബ്രോ' എന്ന വാക്കിന്റെ അര്‍ത്ഥം ശെരിക്കും മനസ്സിലായില്ല.. അഭി തന്നെ അത് വിവരിച്ച് കൊടുത്തു.. 'ബ്രോ' എന്നാല്‍ മഹത്തായ പദമാണ്.. ബ്രദര്‍ എന്നതിന്റെ ന്യൂ ജെനെരേഷന്‍ ചുരുക്ക പദമാണ് എന്നൊക്കെ.. ആദ്യമായി കാണുകയാണെങ്കിലും തന്നോട് ചവ ക്ക് ഉള്ള ബഹുമാനത്തില്‍ രാജ് കൃതാര്‍ത്ഥനായി..
ഞങ്ങള്‍ അങ്ങനെ എത്തേണ്ട പട്ടണത്തില്‍ ബസ്‌ ഇറങ്ങി.. ഇനി പോകേണ്ട വഴി അറിയണം.. അവിടുത്തെ പ്രാദേശിക ഭാഷ ചെറുതായിട്ട് എങ്കിലും അറിയാവുന്നത് ചാവക്കാണ്.. ചവ നേരെ അടുത്ത് കണ്ട ബസിന്റെ കണ്ടക്ടര്‍ന്റെ അടുത്തേക്ക് ചെന്നു.. എന്നിട്ട് ചോദിച്ചു..
കണ്ടക്ടര്‍ 'ബ്രോ'.. കണ്ടക്ടര്‍ 'ബ്രോ'.. എന്ന് വിളിച്ച് അഭി അഡ്രെസ്സ് കാണിച്ചു..
കണ്ടു നിന്ന രാജ് കിരണ്‍ ഞെട്ടി.. എന്നെ അഭിസംബോതന ചെയ്ത അതെ മഹത്തായ വാക്ക് ഒരു പരിചയമില്ലാത്ത ആ കണ്ടക്ടര്‍ നെ യും വിളിച്ചിരിക്കുന്നു.. നിരാശനായ രാജ് കിരണ്‍ മനസ്സ് തകര്‍ന്നു എങ്കിലും സങ്കടം പുറത്തു കാണിക്കാതെ നെറ്റി ചുളിച്ച് നിന്നു..
പിന്നീട് ഞങ്ങള്‍ വന്ന കാര്യങ്ങള്‍ ഒക്കെ കഴിഞ്ഞ് വൈകിട്ട് ഫുഡിങ്ങും കഴിഞ്ഞ് തിരിച്ചു വരാനുള്ള വണ്ടിക്കൂലി ഒഴികെ എല്ലാ കാശും തീര്‍ത്തു വണ്ടി എപ്പഴാണെന്ന് അറിയാന്‍ പോകുന്ന വഴിക്ക് ഒരു ഭിക്ഷക്കാരന്‍ ഞങ്ങടെ മുന്‍പില്‍ വന്നു കൈ നീട്ടി.. പെട്ടന്ന് തന്നെ അഭി ചവ ഉച്ചത്തില്‍ ചാടി പറഞ്ഞു..
ഭിക്ഷക്കാരന്‍ 'ബ്രോ'.. ഭിക്ഷക്കാരന്‍ 'ബ്രോ'.. ഞാങ്ങടെലും ഒന്നും ഇല്ല 'ബ്രോ'..
അതോടെ രാജ് കിരണ്‍ ന്റെ കമ്പ്ലീറ്റ്‌ റിലെ യും പോയി..
ഇപ്പൊ എനിക്കും ഒരു സംശയം ഈ 'ബ്രോ' എന്ന വാക്കിന്റെ ശെരിക്കും അര്‍ത്ഥം എന്താ..?
Posted by Nobin Abraham at Tuesday, August 27, 2013
No comments: Links to this post
Email ThisBlogThis!Share to TwitterShare to FacebookShare to Pinterest
Tuesday, 6 August 2013
കാല വര്‍ഷം കനത്തു.. ഡാമുകളുടെ ഷട്ടറുകള്‍ തുറന്നു.. പെരിയാറിന് സമീപ പ്രദേശങ്ങള്‍ വെള്ളത്തിനടിയില്‍ ആയി.. ജനങ്ങള്‍ ദുരിതത്തില്‍,.. എന്നാല്‍ ഇതെല്ലാം മുന്‍കൂട്ടി കണ്ട ചിലരുണ്ട്.. അവര്‍ക്ക് നേരത്തെ അറിയാമായിരുന്നു പെരിയാര്‍ നിറഞ്ഞു കവിയും എന്ന്.. ആ സമയം ജനങ്ങളുടെ ദുരിതത്തിന്റെ അളവ് കുറക്കാന്‍ അവര്‍ കാലാകാലങ്ങളായി നിസ്വാര്‍ത്ഥ സേവനം ചെയ്യുകയാണ്.. എന്നാല്‍ നമ്മളോ അവരെ തുരത്തി ഓടിച്ചു.. പോലീസ് നെ കൊണ്ട് പിടിപ്പിച്ചു.. അവരുടെ വണ്ടികള്‍ പിടിച്ചിട്ടു അവരെ കഷ്ടപ്പെടുത്തിച്ചു.. എന്നിട്ടും അവര്‍ അവരുടെ ഉദ്യമങ്ങള്‍ തുടര്‍ന്നു കൊണ്ടിരുന്നു..
കാല കാലങ്ങളായി പെരിയാറിലെ മണല്‍ വാരി ആഴം കൂട്ടി വെള്ളം കര കവിഞ്ഞൊഴുകുന്നതിന്റെ അളവു കുറക്കാന്‍ ശ്രമിച്ചു കൊണ്ടിരുന്ന മണല്‍ മാഫിയകള്‍ക്ക് എന്റെ അഭിവാദ്യങ്ങള്‍,.. അവരുടെ ഉദേശ ശുദ്ധി മനസ്സിലാക്കാതെ ഞാനും അവരെ കുറെ എതിര്‍ത്തിട്ടുണ്ട്.. മാഫിയകള്‍ മാപ്പാക്കണം..
Posted by Nobin Abraham at Tuesday, August 06, 2013
No comments: Links to this post
Email ThisBlogThis!Share to TwitterShare to FacebookShare to Pinterest
Friday, 28 June 2013
നാഷണല്‍ ഹൈവേ അതോറിറ്റി ഓഫ് ഇന്ത്യ ആറേഴു ദിവസമായി എന്റെ ഉറക്കം കെടുത്തുന്നു.. അഹങ്കാരം പറഞ്ഞതല്ല.. സത്യമാണ്..
സംഭവം പറയുന്നതിന് മുന്‍പ് ഒരു ആമുഖം പറയാം.. എറണാകുളത്ത് വൈറ്റില യില്‍ നിന്നും പാലാരിവട്ടത്തെക്ക് പോകുന്ന ബൈപാസ് റോഡ്‌ നു അടുത്ത് ഒരു ടയര്‍ അനുബന്ധ സ്ഥപാനത്തില്‍ ആണ് കഴിഞ്ഞ നാല് വര്ഷം ആയി ഞാന്‍ ജോലി ചെയ്തിരുന്നത്.. അവിടുത്തെ ഒട്ടു മിക്കം കസ്റ്റമര്‍സ് നെയും എനിക്ക് വ്യക്തിപരമായ പരിചയം ഉണ്ട്.. ഇപ്പോള്‍ അവിടുന്ന് രാജി വെച്ച് പോന്നെങ്കിലും പലരും പലപ്പോഴും വിളിച്ചു പരിചയം പുതുക്കാറുണ്ട്.. പക്ഷെ പ്രശനം അവിടെയല്ല..
ഈ മഴ തുടങ്ങിയതോടു കൂടി വൈറ്റില യില്‍ നിന്നും വരുന്ന വഴി എന്‍ എച്ച് ല്‍ ഗോള്‍ഡ്‌ സൂക്ക് ന്റെ മുന്നിലായി രണ്ടു വലിയ കുഴി കള്‍ രൂപപ്പെട്ടിട്ടുണ്ട്.. രണ്ടും അത്യാവശ്യം ഒരു കാര്‍ ന്റെ ടയര്‍ ഇറങ്ങി നില്‍ക്കാന്‍ പാകത്തിനുള്ള കുഴികള്‍,.. വലതുവശത്തെ ട്രാക്ക്‌ ലൂടെ വന്നാലും ഇടതു വശത്തെ ട്രാക്ക്‌ ലൂടെ വന്നാലും ഏതെന്കിലും ഒരു കുഴിയില്‍ വീഴും എന്നുറപ്പാണ്.. 'ട്രാക്ക്‌ നിയമങ്ങള്‍ വ്യക്തമായി പാലിച്ച്' റോഡിനു നടുവിലൂടെ (രണ്ടു ട്രാക്ക്‌ ലും കൂടെ) വണ്ടി ഓടിക്കുന്ന ചേട്ടന്മാര്‍ രണ്ടു കുഴിയിലും ചാടും.. പകല്‍ കുഴികള്‍ ദൂരേന്ന് തന്നെ കാണാന്‍ സാധിക്കുന്നത് കൊണ്ടും അതിനടുത്ത് ന്യായമായ ബ്ലോക്ക്‌ ഉള്ളത് കൊണ്ടും അപകടങ്ങള്‍ അധികം സംഭവിക്കാറില്ല.. പക്ഷെ രാത്രിയില്‍ വൈറ്റില സിഗ്നല്‍ കഴിഞ്ഞു ചീറി പാഞ്ഞു വരുന്ന വണ്ടികള്‍ക്ക് പണി കിട്ടും.. ഇങ്ങനെ ഒരു ദിവസം പത്തില്‍ അധികം വണ്ടികളുടെ ടയര്‍ , റിം എന്നിവ പൊട്ടിപ്പൊളിഞ്ഞ് വഴി അരികില്‍ കിടക്കും.. അതില്‍ എന്റെ രണ്ടു സുഹൃത്തുക്കള്‍ എങ്കിലും ഉണ്ടാകും.. രാത്രി ഒരുമണി രണ്ടു മണി സമയത്തൊക്കെ ആയിരിക്കും അത്.. അവര്‍ എന്നെ ഫോണ്‍ ല്‍ വിളിക്കും.. എന്റെ പഴയ സ്ഥാപനത്തി നൈറ്റ്‌ വര്‍ക്ക്‌ ല്‍ ആരാ ഉള്ളതെന്നറിയാന്‍,.. അവരോടുന്നു അത്രേടം വരെ ചെല്ലാനും പറയാന്‍,.. അതോടെ എന്റെ ഉറക്കവും പോകും..
ഈ നാഷണല്‍ ഹൈവേ ലെ കുഴി കാരണം ഞാന്‍ ശെരിക്കൊന്നു ഉറങ്ങിയിട്ട് നാള് കുറച്ചായി.. ദെ.. പൈജാസ്‌ ഇക്ക പതിവില്ലാതെ ഫോണ്‍ വിളിക്കുന്നുണ്ട്.. പുള്ളിടെ എത്ര ടയര്‍ പൊട്ടി ന്നു നോക്കിയിട്ട് ഇപ്പൊ വരാം..
Posted by Nobin Abraham at Friday, June 28, 2013
No comments: Links to this post
Email ThisBlogThis!Share to TwitterShare to FacebookShare to Pinterest
Wednesday, 26 June 2013
എന്തിനാ ആള്‍ക്കാര് കാശും മുടക്കി വീഗാലണ്ട് ലും മറ്റു അമ്യുസ്‌ മെന്റ് പാര്‍ക്കിലും ഒക്കെ പോകുന്നത്.. അവിടെയുള്ള ഡെയിഞ്ചറസ്‌ റൈഡ് കളിലോക്കെ കാശു മുടക്കി കയറുന്നത്..? അതിന്റെ ഒന്നും ആവശ്യം ഇല്ല.. നമ്മടെ തേക്കടി (കുമളി) ന്നുള്ള രാത്രി സര്‍വിസ് കട്ടപ്പന വഴി ഉള്ള എറണാകുളം ബസ്‌ ല്‍ ഏതിലെങ്കിലും കയറിയാല്‍ മതി.. അത്രക്കും അഡ്വഞ്ചറസ്‌ ആണ് ആ യാത്ര.. കൊടും മഴയത്ത് കാടിന്റെ ഒത്ത നടുവില്‍ കൂടി വളഞ്ഞും പുളഞ്ഞും പോകുന്ന മല ഇറക്കത്തിലെ ചെറിയ റോഡ്‌ ല് നൂറേ നൂറില് പിടി വിട്ടു പോകുന്ന ബസ്‌ നുള്ളില്‍ ഉറങ്ങാതെ ഇരിക്കുന്നവര്‍ക്ക് വണ്ടി മൊത്തം കറങ്ങുന്നതായി തോന്നിയാല്‍ അത്ഭുതപ്പെടാനില്ല..
എന്റെ തൊട്ടടുത്തിരിക്കുന്ന ആള് ബാഗ് നെഞ്ചോടു ഇറുക്കി പിടിചിരിക്കണ കണ്ടാല്‍ അറിയാം അയ്യാളുടെ ജീവന്‍ വിട്ടു പോകാതിരിക്കാനാണ് ആ ഇറുകി പിടിച്ച് ഇരിക്കുന്നതെന്ന്.. ഇതിന് മുന്‍പും ഇതേ പോലെ യാത്ര ചെയ്തിട്ടുള്ളതിനാലും ജീവനില്‍ വലിയ കൊതി ഇല്ലാത്തതിനാലും ഏതു നിമിഷവും നേരിടാവുന്ന അപകടത്തെയും മനസ്സില്‍ കണ്ട് ബസ്‌ സ്റ്റാര്‍ട്ട്‌ ചെയ്യുന്നതിന് മുന്‍പേ ഞാനങ്ങ് ഇരുന്ന് ഉറങ്ങും.. ഇടക്ക്‌ എഴുന്നെറ്റാലും കണ്ണ് തുറക്കൂല്ല.. കണ്ണ് തുറന്നാല്‍ പിന്നെ ഉറങ്ങാന്‍ പറ്റൂല്ല.. അതാ..
നിങ്ങളും ഒന്ന് ആ റൂട്ട് ല്‍ യാത്ര ചെയ്തു നോക്ക്.. മനോഹരമായ അനുഭവം ആയിരിക്കും..
Posted by Nobin Abraham at Wednesday, June 26, 2013
No comments: Links to this post
Email ThisBlogThis!Share to TwitterShare to FacebookShare to Pinterest
മുട്ടോളം വെള്ളത്തില്‍ മുങ്ങി ചാവാന്‍ പോയ കഥ
ഞാന്‍ മുട്ടോളം വെള്ളത്തില്‍ മുങ്ങി ചാവാന്‍ പോയ കഥ കേള്‍ക്കണോ..!! ന്നാ..
ആദ്യമേ തന്നെ അഭിമാനത്തോട് കൂടി ഒരു സത്യം പറയാം.. എനിക്ക് നീന്തല്‍ വല്ല്യ കാര്യമായി പിടുത്തമില്ല.. നീന്തും.. പക്ഷെ ചെറിയ ഒഴുക്ക് വന്നാല്‍ ചിലപ്പോ ഒഴുക്കിന്റെ കൂടെ പോകും.. ഇനി സംഭവത്തിലേക്ക് കടക്കാം.. ഞാനും എന്റെ കുറച്ചു സുഹൃത്തുക്കളും ഒരിക്കല്‍ വാഗമണ്‍ ടൂര്‍ ല്‍ ആയിരുന്നു.. അവിടെ ചെറിയൊരു തോടും അതില്‍ ചെറിയൊരു ഡാം ഉം ഉണ്ട്.. ഞങ്ങള്‍ അതില്‍ കളിയും കുളിയും ആരംഭിച്ചു.. അങ്ങനെ കളിച്ചു കൊണ്ടിരുന്നപ്പോള്‍ ആണ് ഞങ്ങടെ കൂട്ടത്തില്‍ എന്നെ പോലെ തന്നെ മാത്രം നീന്തല്‍ വശമുള്ള ഷമീര്‍ ഇങ്ങേ അറ്റത്ത് നിന്ന് അങ്ങേ അറ്റം വരെ നീന്തും എന്ന് പറഞ്ഞ് ഡാമിലേക്ക് എടുത്ത് ചാടിയത്.. അവന്‍ നീന്തി നീന്തി ഒത്ത നടുക്കെത്തിയപ്പോ നീന്തല് നിന്നുപോയി.. അവന്‍ നിലവിളിക്കാനും കയ്യിട്ടടിക്കാനും വെള്ളം കുടിക്കാനും തുടങ്ങി.. ഇത് കണ്ടു നിന്ന ഞാന്‍ നീന്തല് വശമില്ല എന്നൊന്നും ഓര്‍ക്കാതെ വെള്ളത്തിലേക്ക്‌ എടുത്ത് ചാടി.. നീന്തി അവന്റെ അടുത്തെത്തിയപ്പോഴേക്കും എന്റെം നീന്തല് നിന്നുപോയി.. ഞാനും കയ്യിട്ടടിക്കാനും വെള്ളം കുടിക്കാനും ഒച്ച വെക്കാനും തുടങ്ങി.. കരയില്‍ നിന്നും ബാക്കി കൂട്ടുകാര്‍ എന്തോ വിളിച്ചു പറയുന്നുണ്ട്.. ഞാന്‍ എന്റെ ജീവന്‍ രക്ഷിക്കാന്‍ വേണ്ടി വെള്ളത്തോടുള്ള മല്‍പ്പിടുത്തതിന് ഇടയില്‍ അതൊന്നും ശ്രദ്ധിച്ചില്ല.. കുറച്ചു നേരം കഴിഞ്ഞിട്ടാണ് അവര്‍ എന്താ പറയുന്നെന്നു എനിക്ക് മനസ്സിലായത്‌,.. കാല് കുത്തെടാ.. കാലു കുത്തെടാ.. എന്നായിരുന്നു അവര്‍ വിളിച്ചു പറഞ്ഞത്.. ഞാന്‍ കാലു കുത്തി..  മുട്ടിനു മുകളിലും അരക്ക് താഴെയും മാത്രമേ വെള്ളം ഉണ്ടായിരുന്നോള്ളൂ.. അങ്ങനെ എന്റെ ജീവന്‍ അത്ഭുതകരമായി രക്ഷപ്പെട്ടു..
മുട്ടോളം വെള്ളത്തില്‍ മുങ്ങിച്ചാവാന്‍ പോയ ലോകത്തിലെ ഏക വ്യക്തി ചിലപ്പോള്‍ ഞാനായിരിക്കും എന്ന് ഇപ്പഴും എന്റെ സുഹൃത്തുക്കള്‍ പറയും..
Posted by Nobin Abraham at Wednesday, June 26, 2013
No comments: Links to this post
Email ThisBlogThis!Share to TwitterShare to FacebookShare to Pinterest
Subscribe to: Posts (Atom)
There was an error in this gadget
There was an error in this gadget
View my complete profile
നോബിന്‍ എബ്രഹാം . Picture Window template. Template images by duncan1890. Powered by Blogger.